**Bilag 3**

Alle nyheder

## En salatskål - er ikke bare en salatskål...

## **Dato: 11. august 2016**

Nej, en salatskål fra det århusianske firma Ego skal være både flot, fræk og ikke mindst funktionel. Fx med en forhøjning i midten, hvor salatbestikket kan hvile, mener direktør i Ego, Michael Bruun, og designer Steffen Schmelling. Sammen står de bag en række lækre produkter til køkken og spisebord.   
  
- Vores design er lidt en reaktion på noget, der har været meget af, nmelig "holderen til holderen" - design for designets skyld. Det skal være super funktionelt og samtidig noget der overrasker brugeren, mener Michael Bruun. Både indkøbere og kunder har taget overmåde godt imod produkterne, som også møder succes internationalt, og de vil være at finde i butikkerne fra juni 2016.

Af Iber Børgesen

## Formland 2016 - P****otten i gummi fik prisen****

## **Dato: 9. august 2016**

Pot for One Flower - vinder af Formland Prisen i foråret 2016. 10 farver, to stk. for 149 kr., Normann Copenhagen.

En ganske lille, men alligevel helt innovativ urtepotte i gummi løb med Formland Prisen, der uddeles hvert halve år på messen Formland i Herning. Med prisen følger 100.000 kr. til markedsføring. Pot for One Flower, som vinderen hedder, er designet af Boris Berlin og Poul Christiansen fra Komplot Design for Normann Copenhagen. Fra dommer-komiteen lød det, at Normann tidligere har anvendt gummi til bl.a. en vaskebalje, et dørslag og en tragt, og nu fuldendes serien med et produkt til bordet.   
De to andre nominerede til Formland Prisen var et par solide børnemøbler fra firmaet Collect Furniture samt vasen Confetti fra Rosendahl. Møblerne er designet i skæve vinkler, der hindrer, at de vælter, og vasen er designet af Lin Utzon, der har dekoreret med forårsglade farver i nye sammensætninger.

Af Dorte Mosbæk

**Innovativ duo bag ny møbelkollektion**

## **Dato: 5. august 2016**

Danskproducerede møbler til "den moderne design- og kvalitetsbeviste forbruger", som ikke vil købe de samme møbler som sine forældre.Det er nyeste idé fra den 28-årige møbelarkitekt

René Hovgaard og møbelmanden Jens Hornbak, 32. Sammen danner de firmaet dnmark, som lige nu er aktuel med en helt ny møbelkollektion, der sælges landet over.

Kollektionen indeholder bl.a. Daybed i læder fra 25.500 kr., stolen Pablo fra 1375 kr. og bordet Hornsleth Café skabt i samarbejde med kunstneren Kristian von Hornsleth fra 3300 kr.

Af Reimer Bo

**Lightyears udfordrer markedet for designede lamper**

Dato**:** 26. juli 2016Ny lampevirksomhed bag ambitiøs lancering af dansk design. I 2005 introduceres 15 forskellige lampeserier alle initieret af nulevende førende designere.  
Lightyears A/S er navnet på den nye aktør på markedet for boligbelysning i Skandinavien, som på Copenhagen International Furniture Fair i maj præsenterer den mest ambitiøse produktlancering for designede belysningsprodukter i Danmark i mange år. Designede lamper af høj kvalitet til en fair pris er den bærende forretningsidé.

"Visionen er at gøre designede lamper tilgængelige for en bred målgruppe af design- og kvalitetsbevidste forbrugere," siger adm. dir. Lars Østergaard Olsen.

Af Finn Jørgensen

**Montana / Bang & Olufsen arrangement i butikken i august**

Dato**:** 24. juli 2016

Vi arrangerer med B&O i Vingårdsgade et spændende arrangement, hvor vi præsenterer nyheder fra B&O samt Montana.

Indretningsarkitekt fra Montana samt specialister fra B&O vil være tilstede. Vi er vært ved en let forfriskning.

For nærmere info. / dato samt tidspunkter venligst kontakt Jan Sørensen i butikken.

Af Bent Bøf